



**Р е п у б л и к а С р б и ј а**

**ОСНОВНО ЈАВНО ТУЖИЛАШТВО**

**У ГОРЊЕМ МИЛАНОВЦУ**

**А бр. 168/23**

**05.06.2023. године**

**ГОРЊИ МИЛАНОВАЦ**

**МА**

**РЕПУБЛИКА СРБИЈА**

**ОСНОВНО ЈАВНО А.бр.66/22-1**

**Дана 07.03.2022.године**

**ЧАЧАК**

На основу члана 2. став 1. и став 2. Правилника о саставу конкурсне комисије, начину провере компетенција, критеријума и мерилима за избор за извршилачка радна места у судовима и јавним тужилаштвима („Службени гласник РС“ бр 30/19), Правилника о унутрашњем уређењу и систематизацији радних места у Основном јавном тужилаштву у Горњем Милановцу А број 240/22 од 25.10.2022. године, Правилника о изменама и допунама правилника о унутрашњем уређењу и систематизацији радних места у Основном јавном тужилаштву у Горњем Милановцу А.бр. 240/22 од 18.04.2023. године и Одлуке о расписивању јавног конкурса у Основном јавном тужилаштву у Горњем Милановцу А број 163/23 од 05.06.2023. године, Главни јавни тужилац Милена Вељовић доноси

**Р Е Ш Е Њ Е**

**ИМЕНУЈЕ СЕ комисија Основног јавног тужилаштва у Горњем Милановцу за спровођење изборног поступка за избор кандидата за пријем државног службеника у радни однос на неодређено време и то за радно место ЗАПИСНИЧАР, у звању референта-1 (један) извршилац.**

Комисија се именује у следећем саставу:

1. Председник комисије Јелена Томовић –јавни тужилац у Основном јавном тужилаштву у Горњем Милановцу,
2. Члан комисије Милица Антонијевић – тужилачки сарадник у Основном јавном тужилаштву у Горњем Милановцу,
3. Члан комисије Александра Зарић – радно место за финансијско пословање у Основном јавном тужилаштву у Горњем Милановцу,

**II**

Задатак комисије је да по оглашеном јавном конкурсу прегледа пријаве и поднете доказе, провери стручну оспособљеност кандидата за обављање послова на радном месту које се попуњава, те да спроведе изборни поступак провером оних компетенција које ће бити наведене у огласу о конкурсу и на начин који је наведен у огласу о конкурсу, те да након утврђених резултата сачини листу за избор и достави листу за избор Главном јавном тужиоцу Милени Вељовић у Основном јавном тужилаштву у Горњем Милановцу, која ће извршити избор кандидата.

**О б р а з л о ж е њ е**

Одлуком о потреби попуњавања слободних извршилачких радних места у Основном јавном тужилаштву у Горњем Милановцу А.број 168/23 од 05.06.2023. године утврђена је потреба за попуном слободног извршилачког радног места записничар у звању референта, упражњено за једног извршиоца.

Чланом 2. став 1. Правилника о саставу конкурсне комисије, начину провере компетенција, критеријумима и мерилима за избор за извршилачка радна места у судовима и тужилаштвима (даље: Правилник), прописано је да се ради спровођења интерног и јавног конкурса, пре оглашавања у суду, односно јавном тужилаштву, формира конкурсна комисија, док је ставом 3. истог члана предвиђено да за радна места која се попуњавају у јавном тужилаштву чланове комисије одређује јавни тужилац из редова заменика јавног тужиоца и државних службеника тог јавног тужилаштва.

Чланом 3.став 1. Правилника прописано је да састав комисије за избор на извршилачка радне места, председник суда, односно јавни тужилац одређује према условима за рад на радним местима која се попуњавају, а која су предвиђена актом о унутрашњем уређењу и систематизацији радних места у суду, односно тужилаштву, водећи рачуна да у саставу комисије један њен члан буде непосредни руководилац организационе јединице у којој се врши избор, док остали чланови комисије морају да имају најмање исти степен образовања и компетенција које се траже за радно место које се попуњава.

Председник и чланови комисије дужни су, пошто прегледају пријаве на јавни конкурс, дају писане изјаве руководиоцу органа о томе да ли они или с њима повезана лица имају интерес у вези са спровођењем конкурса.

Заменици предсеника и чланова комисије замењују председника, односно чланове комисије у случају спречености или одсутности.

Имајући у виду наведено одлучено је као у изреци решења.

**ГЛАВНИ ЈАВНИ ТУЖИЛАЦ**

**Милена Вељовић**